Document ID: 31991D0361

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουνίου 1991 για τροποποίηση της απόφασης 79/542/ΕΟΚ του Συμβουλίου περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους και νωπών κρεάτων προκειμένου να συμπεριληφθούν τα προϊόντα κρέατος ( 91/361/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του χοιρείου και βοείου είδους νωπών κρεάτων προελεύσεως τρίτων χωρών ( 1 ), όπως τροποποιήθηκε τελευταία από την οδηγία 91/69/ΕΟΚ ( 2 ), και ιδίως το άρθρο 3,
Εκτιμώντας :
ότι με την οδηγία 89/227/ΕΟΚ του Συμβουλίου ( 3 ) έχει επεκταθεί το πεδίο της οδηγίας 72/462/ΕΟΚ προκειμένου να συμπεριληφθούν οι εισαγωγές προϊόντων κρέατος -
ότι με την απόφαση 79 /542/ΕΟΚ του Συμβουλίου ( 4 ), όπως τροποποιήθηκε τελευταία από την απόφαση 90/485/ΕΟΚ της Επιτροπής ( 5 ), το Συμβούλιο έχει καταρτίσει κατάλογο τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοιροειδών και νωπού κρέατος -
ότι είναι σκόπιμο να τροποποιηθεί η εν λόγω απόφαση, ώστε να λαμβάνονται υπόψη οι εισαγωγές προϊόντων κρέατος -
ότι τα μέτρα που είναι εφαρμοστέα για την εισαγωγή νωπού κρέατος πρέπει να λαμβάνονται υπόψη για την έγκριση των εισαγωγών προϊόντων κρέατος- ότι ορισμένα προϊόντα κρέατος δεν είναι δυνατόν να εισάγονται παρά μόνο εφόσον έχουν υποβληθεί σε συγκεκριμένη επεξεργασία -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
Η απόφαση 79/542/ΕΟΚ τροποποιείατι ως εξής :
1 . Ο τίτλος αντικαθίσταται από το ακόλουθο κείμενο :
"Απόφαση του Συμβουλίου της 21ης Δεκεμβρίου 1976 περί καταρτίσεως καταλόγου τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοιροειδών, νωπού κρέατος και προϊόντων κρέατος ."
2 . Στο άρθρο 1 προστίθεται η ακόλουθη παράγραφος :
"2 . Με την επιφύλαξη της παραγράφου 1, τα κράτη μέλη δύνανται να εισάγουν προϊόντα με βάση το κρέας όλων των ειδών εκτροφής που προέρχονται από τις τρίτες χώρες οι οποίες απαριθμούνται στο παράρτημα .
Στην περίπτωση εισαγωγών νωπού κρέατος που προέρχονται από ορισμένεςς τρίτες χώρες ή τμήματα των χωρών αυτών όπου δεν επιτρέπονται οι εισαγωγές σύμφωνα με την παράγραφο 1, τα κράτη μέλη εισάγουν, ωστόσο, προϊόντα κρέατος που έχουν παρασκευαστεί από αυτά τα νωπά κρέατα, εφόσον τα εν λόγω προϊόντα έχουν υποβληθεί σε ειδική επεξεργασία όπως ορίζεται στο παράρτημα ."
3 . Το παράρτημα αντικαθίσταται από το παράρτημα της παρούσας απόφασης .
Άρθρο 2
Η παρούσα απόφαση απευθύνεται στα κράτη μέλη . Βρυξέλλες, 14 Ιουνίου 1991 .

Labels: 17
5
0
3
6